***เสาแห่งความอัปยศ*** (อังกฤษ: Pillar of Shame) เป็นหมู่ประติมากรรมโดยศิลปินชาวเดนมาร์ก Jens Galschiøt เพื่อระลึกถึงผู้ที่เสียชีวิตในเหตุการณ์เฉพาะในประวัติศาสตร์ ประติมากรรมแต่ละชิ้นมีความสูง แปด เมตร (26 ฟุต) และทำมาจากบรอนซ์, ทองแดง หรือ คอนกรีต

ประติมากรรมแรกของเขาตั้งขึ้นที่งานประชุมขององค์การนอกรัฐบาล FAO ในโรม ประเทศอิตาลี เมื่อปี 1996 นับจากนั้นมาได้มีการตั้งเสานี้ในเมืองอื่น ๆ ทั้งนครวิกตอเรีย ฮ่องกง; อักตียัล ประเทศเม็กซิโก และ บราซิลเลีย ประเทศบราซิล งานชิ้นที่ห้ามีการวางแผนไว้ว่าจะตั้งที่เบอร์ลิน ประเทศเยอรมนี วางแผนแล้วเสร็จในปี 2002 แต่มีปัญหาหลายประการ จึงล้มเลิกโครงการนี้ไปก่อน

*เสาแห่งความอัปยศ* ฮ่องกง
-------------------------

*เสาแห่งความอัปยศ* (จีน: 國殤之柱; ยฺหวิดเพ็ง: *gwok3 soeng1 zi1 cyu5*; พินอิน: *Guóshāng zhī Zhù*; แปลตรงตัว: "martyrs' pillar") ในฮ่องกง เป็นประติมากรรมทองแดง ตั้งขึ้นครั้งแรกในสวนสาธารณะวิกตอเรียเมื่อปี 1997 ในวาระการระลึกถึงการครบรอบแปดปีการสังหารหมู่ที่จัตุรัสเทียนอันเหมินในปี 1989 ประติมากรรมนี้แสดงศพ 50 ร่างในรูปที่ถูกฉีกขาดและบิดเบี้ยว เพื่อแทนผู้ที่เสียชีวิตในการปราบปรามของรัฐบาล ในเดือนถัด ๆ มา ได้มีการย้ายประติมากรรมไปจัดแสดงตามมหาวิทยาลัยต่าง ๆ ทั่วฮ่องกง เริ่มต้นที่มหาวิทยาลัยจีนฮ่องกง และไปสิ้นสุดที่ มหาวิทยาลัยซิตีฮ่องกง

เมื่อวันที่ 31 พฤษภาคม 1998 เนื่องในวาระครบรอบเก้าปีของการสังหารหมู่ ได้มีการย้ายประติมากรรมกลับมายังสวนสาธารณะวิกตอเรียเพื่อทำพิธีจุดเทียนไว้อาลัย ในเช้าวันก่อนห้นาพิธีได้มีศิลหินเอาถังใส่สีสีแดงสองถังไปสาดใส่เสา อ้างว่า "เลือดของผองชน คือเลือดของเราเหมือนกัน"

ในวันที่ 24 และ 25 กันยายน 1998 สมาพันธ์นักศึกษามหาวิทยาลัยฮ่องกง (HKUSU) ได้จัดการลงคะแนนเสียงเพื่อขอรับประติมากรรมนี้มาตั้งที่มหาวิทยาลัยฮ่องกงในระยะยาว ผลการลงคะแนนอยู่ที่มีผู้สนับสนุนที่ 1,629 จาก 2,190 เสียง ประติมากรรมนี้จึงได้ย้ายมาตั้งที่ Haking Wong Podium อีกครั้งในวันที่ 3 ธันวาคม 1998 ก่อนจะย้ายไปตั้งที่งานจุดเทียนระลึกเหตุสังหารหมู่ครบ 10 ปีที่สวนวิกตอเรียอีกครั้ง ในปี 1999 และก็ย้ายกลับมาที่มหาวิทยาลัยอีกหลังเสร็จพิธี ทั้งนี้โดยที่ฝ่ายลริหารของมหาวิทยาลัยไม่ได้เป็นผู้สนับสนุนให้ทำ

ในวันที่ 30 เมษายน 2008 เสาแห่งความอัปยศถูกทาเป็นสีส้มในฐานะส่วนหนึ่งของ The Color Orange เพื่อเรียกร้องความสนใจให้แก่ปัญหาการละเมิดสิทธิมนุษยชนในประเทศจีน แต่ด้วย Galschiøt ถูกปฏิเสธห้ามเข้าฮ่องกง กลุ่ม Hong Kong Alliance in Support of Patriotic Democratic Movements in China จึงเป็นผู้ทำการทาสีส้มแทนโดยที่เขาไม่ได้มาร่วมงานด้วย

### การรื้อถอน

ตามข้อมูลของสื่อในฮ่องกง มหาวิทยาลัยฮ่องกงได้ทำการกั้นเสาแห่งความอัปยศและพื้นที่โดยรอบในวันที่ 22 ธันวาคม 2021 และเมื่อเวลาใกล้เที่ยงคืน มหาวิทยาลัยได้ส่งยามและคนงานไปยังพื้นที่เสา รวมถึงมีการเตรียมรถบรรทุกและเครนสำหรับการรื้อถอนเสา ยามที่ล้อมรอบเสาได้พยายามป้องกันไม่ให้สื่อเข้าใกล้และถ่ายวิดีโอขณะรื้อถอน ในเช้าวันที่ 23 ธันวาคม 2021 ก็ไม่พบประติมากรรมนี้อยู่อีกต่อไป มหาวิทยาลัยอ้าง่วาประติมากรรมจะถูกนำไปเก็ยรักษาที่ Kadoorie Centre Galschiøt ได้แสดงความตกใจในข้อความสาธารณะในวันเดียวกัน โดยเรียกฮ่องกงว่าเป็นบ้านป่าเมืองเถื่อน และเขาจะขอเรียกเงินชดเชยหากไม่ส่งประติมากรรมนี้คืนมาแก่เขา ในวันที่ 24 ธันวาคม 2021 มหาวิทยาลัยจีนฮ่องกง (CUHK) และมหาวิทยาลัย Lingnan University ได้ทำการรื้อถอนอนุสรณ์ต่อการสังหารหมู่ที่เทียนอันเหมินในวิทยาเขตของตนตามเช่นกัน

หลังการรื้อถอน Galschiøt ได้รับคำร้องขอมากกว่า 40 ฉบับให้ทำแบบจำลองของประติมากรรม เขาจึงตัดสินใจเพิกถอนการคุ้มครองสิทธิทางการค้าในผลงานชิ้นนี้ ทำให้ใครก็ตามสามารถทำชิ้นงานลอกเลียนได้ ภายใต้ข้อบังคับแค่ว่ารายได้ทั้งหมดต้องถูกมอบให้กับขบวนการสนับสนุนประชาธิปไตยของฮ่องกงเท่านั้น

*เสาแห่งความอัปยศ* ที่อื่น ๆ
----------------------------

เสาแห่งความอัปยศยังมีที่สถานที่เหล่านี้:

* อาคารผู้โดยสาร Ostiense Air โรม อิตาลี, 1996, ระหว่างการประชุม FAO แสดงภาพของผู้เสียชีวิตจากความหิวโหยอันเป็นผลจากการนัดสรรทรัพยากรของโลกที่ไม่เท่าเทียม
* Acteal, Chiapas เม็กซิโก ในปี 1999 ตรงจุดที่เกิดการสังหารหมู่เดือนธันวาคม 1997 ที่สังหารสมาชิก 45 คน ของกลุ่มพลเมือง Las Abejas
* บราซิลเลีย บราซิล ในปี 2000 เพื่อระลึกถึงเหยื่อของการสังหารหมู่ Eldorado dos Carajás massacre เมื่อปี 1996 ต่อมาได้ย้ายไปตั้งที่ Belém, Pará ซึ่งเป็นรัฐที่เกิดเหตุสังหารหมู่นี้ขึ้น

อ้างอิง
-------

1. ↑  The *Pillar of Shame* in Berlin. Aidoh.dk. Retrieved on 17 January 2015.
2. ↑  The *Pillar of Shame* in Berlin – a Memorial for the Victims of Nazi Terror. Aidoh.dk. Retrieved on 16 November 2010.
3. ↑  Chu, Prisca & Luk, Mandy (5 June 1999). Artist adds `personal touch' to Pillar, *The Standard*
4. ↑  Lam Wan Rhonda (17 May 1999). "Students to erect *Pillar of Shame* permanently", *The Standard*
5. 1 2  "*Pillar of Shame* still without a home"". *South China Morning Post* (ภาษาอังกฤษ). 3 June 1999. สืบค้นเมื่อ 11 October 2022.
6. ↑  Staff reporter and agencies (6 June 1999) "Campus war of words over pillar", *The Standard*
7. ↑  "港大拆國殤之柱？ 校方突用圍板、白布封起 帶頭盔工程人員到場". HK01. 22 December 2021. สืบค้นเมื่อ 22 December 2021.
8. ↑  "國殤之柱遭白幕圍封 吊臂車駛入港大 疑為移走工程作準備". 東方日報. 22 December 2021. สืบค้นเมื่อ 22 December 2021.
9. ↑  "Hong Kong memorial to victims of Tiananmen Square dismantled". France 24. 23 December 2021. สืบค้นเมื่อ 14 January 2022.
10. ↑  "港大深夜突襲圍封國殤之柱 保安：不要影、不清楚、不知道". *YouTube*.
11. ↑  Grundy, Tom (2021-12-22). "University of Hong Kong removes Tiananmen Massacre monument in dead of night". *Hong Kong Free Press HKFP* (ภาษาอังกฤษแบบบริติช). สืบค้นเมื่อ 2021-12-22.
12. ↑  "'Pillar of Shame' removed from HKU campus". *The Standard*.
13. ↑  "Pillar of Shame: Hong Kong's Tiananmen Square statue removed". *BBC News* (ภาษาอังกฤษแบบบริติช). 2021-12-23. สืบค้นเมื่อ 2021-12-23.
14. ↑  "RTHK News More June 4 artwork removed from universities". *Radio Television Hong Kong*.
15. ↑  "Two more Hong Kong universities tear down Tiananmen Massacre monuments in early hours of Fri". *Hong Kong Free Press*.
16. ↑  "Two Hong Kong universities remove Tiananmen artworks after Pillar of Shame dismantled". *The Guardian*.
17. ↑  Hagemann-Nielsen, Frederik (2 January 2022). "Dansk kunstner bag fjernet skulptur i Hongkong ophæver copyrighten efter storm af henvendelser" [Danish artist behind removed sculpture in Hongkong relinquish copyright after storm of inquiries]. *DR* (ภาษาเดนมาร์ก). สืบค้นเมื่อ 3 January 2022.`{{cite web}}`: CS1 maint: url-status (ลิงก์)
18. ↑  The *Pillar of Shame* in Rome – at the FAO Summit, 1996. Aidoh.dk. Retrieved on 16 November 2010.
19. ↑  The *Pillar of Shame* in Mexico, 1999 – A memorial of the Acteal massacre. Aidoh.dk. Retrieved on 16 November 2010.
20. ↑  The Pillar of Shame in Brazil, 2000 – A memorial of the Eldorado massacre. Aidoh.dk. Retrieved on 16 November 2010.
21. ↑  Danish *Pillar of Shame* finds Permanent Site in Northern Brazil, Press release, 23-04-00. Aidoh.dk. Retrieved on 16 November 2010.